मेरो मन निकै खाली जस्तो भएको थियो ।। मलाइ प्रत्येक पल केही कुरा हराएको जस्तो र अमुल्य बस्तु गुमाए जस्तो महसुस भै रहेको थियो । यो सबको कारण थियो दिपक , किनकी उ अस्ट्रेलिया गइ सकेको थियो । अब देखि म उसलाई देख्न सक्थिन उसको समीप हुन र अङालोमा बाधिन सक्थिन किनकी भौगोलिक दुरि हामी बिचमा बाधक बनी सकेको थियो । उ नेपालबाट अस्ट्रेलिया गएको झन्डै १ महिना बितिसकेको थियो तर मैले उसको कुनै खबर सम्म पनि पाउन सकेकी थिइन ।। म नियमित उसको फेसबुक चेक गर्थे तर उसले केही पनि अपडेट गरेको थिएन।
